**Jaakko Rissanen** (s. 12. marraskuuta 1989 Kuopio) on suomalainen jääkiekkoilija, joka edustaa SM-liigajoukkue Kalevan Palloa. Hän on pelipaikaltaan keskushyökkääjä, mutta Rissanen osaa pelata myös laidassa.

Ura
---

Rissanen on Kalevan Pallon kasvatti. Hän oli kaudella 2006–2007 joukkueen B-nuorten paras pistemies ja B-nuorten I-divisioonan pistepörssin neljäs tehoilla 23+25=48. Kaudeksi 2007–2008 KalPan B-nuoret nousi SM-sarjaan ja Rissanen voitti koko runkosarjan piste- ja syöttöpörssin tehoilla 17+31=48. Kaudella 2008–2009 hän oli KalPan A-nuorten paras pistemies tehoilla 13+33=46, joilla Rissanen sijoittui pistepörssissä kahdeksanneksi Ässien Jesse Laaksosen ja Lukon Eero Elon kanssa.

Kaudella 2009–2010 Rissanen oli jälleen KalPan A-nuorten paras pistemies ja pistepörssin viides Ässien Samuli Virkkusen kanssa. Hänet valittiin A-nuorten SM-liigan runkosarjan parhaaksi pelaajaksi ja palkittiin marraskuun 2009 kuukauden pelaajana. Rissanen debytoi samalla kaudella myös SM-liigassa, jossa hän pelasi tililleen 15 runkosarjaottelua tehopistein 3+1=4 ja kuusi playoff-ottelua ilman tehopisteitä. Rissanen pelasi ensimmäisen SM-liigaottelunsa 31. lokakuuta 2009 Pelicansia vastaan. Hänet merkittiin KalPan kakkosketjuun Tommi Miettisen ja Kalle Kermanin viereen. Rissanen sai ottelussa jääaikaa 13.32 minuuttia. Hänen liigauransa avausmaali syntyi 29. joulukuuta 2009 vieraissa Rauman Lukkoa vastaan. Helmikuussa 2010 Rissanen kävi kahden ottelun mittaisella lainalla Mestis-joukkue Savonlinnan Pallokerhossa.

Kaudella 2010–2011 Rissanen pelasi SM-liigassa 33 runkosarjaottelua tehopistein 7+3=10 ja kuusi playoff-ottelua tehopistein 2+1=3. Hän pelasi kuitenkin vielä ison osan kaudestaan myös A-nuorissa sekä lainalla SaPKossa, mutta vakiinnutti loppukaudesta paikkansa KalPan kokoonpanossa. Rissanen oli joukkueen ainoa hyökkääjä, joka pääsi tehotilastossa sekä runkosarjassa että pudotuspeleissä plussan puolelle. Huhtikuussa 2011 hän teki kaksivuotisen jatkosopimuksen KalPan kanssa. Kaudella 2011–2012 Rissanen pelasi myös kaksi ottelua lainalla SaPKossa marraskuussa 2011.

Rissanen edusti KalPaa European Trophy -turnauksessa syksyllä 2012, mutta hän siirtyi syyskuussa joukkueen kanssa voimassa olleesta sopimuksestaan huolimatta Saimaan Palloon ennen runkosarjan 2012–2013 alkua ja purki yhteisymmärryksessä sopimuksensa KalPan kanssa. Rissanen jakoi tehoilla 11+16=27 SaiPan sisäisen pistepörssin kolmannen sijan Roberts Jekimovsin ja Brian Salcidon kanssa. Kaudeksi 2014–2015 hän palasi taas kaksivuotisella sopimuksella kasvattajaseuraansa KalPaan, jonka sisäisen syöttöpörssin voiton Rissanen jakoi Michal Birnerin kanssa ja sisäisen pistepörssin kolmannen sijan Mikael Ruohomaan kanssa.

Kaudeksi 2015–2016 Rissanen nimettiin KalPan varakapteeniksi. Hän pelasi terveenä ollessa pääasiassa joukkueen kärkisentterinä. Rissanen pelasi runkosarjassa loukkaantumisen vain 19 ottelua piste per peli -tahdilla tehden yhtä monta tehopistettä. Mestarien liigassa hän oli KalPan paras pistemies tehtyään kolmessa ottelussa tehot 1+2=3. Tammikuussa 2016 Rissasen kausi todettiin päättyneeksi leikkaushoitoa vaatineen keskivartalovammansa vuoksi. Marraskuussa 2015 hän teki KalPan kanssa kaksivuotisen jatkosopimuksen.

Rissanen oli kaudella 2016–2017 tehoilla 9+34=43 KalPan paras pistemies ja syöttäjä. Hän jakoi koko SM-liigan pistepörssin yhdeksännen sijan Pelicansin Juhani Tyrväisen kanssa. Pudotuspeleissä Rissanen jakoi joukkueensa sisäisen pistepörssin voiton Janne Keräsen ja Juuso Riikolan kanssa lukemalla +7. Hän voitti kauden päätteeksi SM-hopeaa. Rissanen valittiin SM-liigan tähdistökentälliseen Hän ei kuitenkaan jatkanut KalPassa enää toista jatkosopimuskauttaan, vaan Rissanen siirtyi kaudeksi 2017–2018 yhdessä joukkuetoverinsa Jesse Mankisen kanssa KHL-seura Vitjaz Podolskiin. Marraskuussa 2017 seura kauppasi Rissasen KHL:n kiinalaisseura Kunlun Red Stariin vaihdossa hänelle KalPasta tuttuun joukkuetoveriinsa Matias Myttyseen.

Kaudeksi 2018–2019 Rissanen palasi pitkällä, peräti viisivuotisella sopimuksella kasvattajaseuraansa Kalevan Palloon. Hänen sopimukseensa sisältyy optio pelata kaksi vuotta ulkomailla. Rissanen nimettiin KalPan varakapteeniksi. Hän teki SM-liigauransa ensimmäisen kypärätempun 19. tammikuuta 2019 Hämeenlinnan Pallokerhoa vastaan. Rissasen kolmas osuma syntyi ylivoimalla. Hän keräsi ottelussa myös syöttöpisteen Alexandre Texierin tekemään maaliin. Jukka Oksanen valitsi Rissasen ottelun Alumnien tähtien ykköstähdeksi. Hän oli lopulta KalPan kolmanneksi paras pistemies tehoilla 11+23=34. Rissanen edusti joukkuetta kauden aikana myös Spengler Cupissa, jonka tehotilaston voiton hän jakoi Kanadan Zach Boychukin kanssa lukemalla +5. Rissanen ratkaisi KalPalle lopulta koko turnauksen voiton, kun hän teki finaaliottelussa Kanadaa vastaan joukkueen 2–1-voittomaalin voittomaalikilpailussa, joka eteni kahdeksanteen laukojapariin.

Kesäkuussa 2019 Rissanen käytti hänen KalPa-sopimuksessaan olleen option ulkomaille siirtymisestä ja hän teki kauden 2019–2020 kattavan sopimuksen Ruotsin SHL-liigassa pelaavan Linköping HC:n kanssa. Hän jakoi tehoilla 6+21=27 joukkueen sisäisen syöttöpörssin voiton Broc Littlen kanssa ja sisäisen pistepörssin toisen sijan Joe Whitneyn kanssa. Maaliskuussa 2020 Rissanen teki Linköpingin kanssa vuoden mittaisen jatkosopimuksen. Kaudella 2020–2021 hän jakoi 11 osumallaan joukkueen sisäisen maalipörssin kolmannen sijan Markus Ljunghin ja Broc Littlen kanssa.

Rissanen palasi kaudeksi 2021–2022 alkuperäisen, kevääseen 2023 asti ulottuvan sopimuksensa mukaisesti KalPaan. Hän oli tehoilla 12+26=38 joukkueen paras syöttäjä Tuomas Kiiskisen kanssa ja toiseksi paras pistemies hänen jälkeensä. Kaudella 2022–2023 Rissanen teki SM-liigan yhden kauden piste-ennätyksensä tehoilla 16+34=50, joilla hän oli KalPan paras pistemies ja syöttäjä. Rissanen sijoittui koko liigan pistepörssissä viidenneksi. Hän voitti myös joukkueen sisäisen tehotilaston lukemalla +17. Helmikuussa 2023 Rissanen teki KalPan kanssa kaksivuotisen jatkosopimuksen.

Muuta
-----

Rissasen serkku Rasmus pelaa puolustajana SHL-joukkue Örebro HK:ssa. Hän on pelannut urallaan myös kuusi NHL-ottelua Carolina Hurricanesissa kaudella 2014–2015. Serkukset pelasivat myös joukkuetovereina KalPan junioreissa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2008–2009 | KalPa | A-SM | 42 | 13 | 33 | 46 | 51 | 5 | 0 | 1 | 1 | 0 |
| 2009–2010 | KalPa | A-SM | 31 | 17 | 32 | 49 | 10 | 3 | 0 | 2 | 2 | 0 |
|  | KalPa | SM-liiga | 15 | 3 | 1 | 4 | 4 | 6 | 0 | 0 | 0 | 2 |
|  | SaPKo | Mestis | 2 | 1 | 1 | 2 | 0 | – | – | – | – | – |
| 2010–2011 | KalPa | A-SM | 8 | 2 | 8 | 10 | 2 | – | – | – | – | – |
|  | KalPa | SM-liiga | 33 | 7 | 3 | 10 | 34 | 6 | 1 | 2 | 3 | 4 |
|  | SaPKo | Mestis | 7 | 1 | 1 | 2 | 0 | – | – | – | – | – |
| 2011–2012 | KalPa | SM-liiga | 49 | 5 | 11 | 16 | 16 | 7 | 0 | 0 | 0 | 0 |
|  | SaPKo | Mestis | 2 | 2 | 0 | 2 | 2 | – | – | – | – | – |
| 2012–2013 | SaiPa | SM-liiga | 47 | 11 | 16 | 27 | 22 | 3 | 0 | 0 | 0 | 0 |
| 2013–2014 | SaiPa | SM-liiga | 44 | 5 | 10 | 15 | 12 | 6 | 0 | 1 | 1 | 2 |
| 2014–2015 | KalPa | SM-liiga | 53 | 5 | 21 | 26 | 24 | 5 | 1 | 1 | 2 | 2 |
| 2015–2016 | KalPa | SM-liiga | 19 | 5 | 14 | 19 | 12 | – | – | – | – | – |
| 2016–2017 | KalPa | SM-liiga | 60 | 9 | 34 | 43 | 34 | 18 | 4 | 4 | 8 | 10 | Ykköstähdistö |
| 2017–2018 | Vitjaz Podolsk | KHL | 21 | 2 | 6 | 8 | 0 | – | – | – | – | – |
|  | Kunlun Red Star | KHL | 25 | 2 | 1 | 3 | 32 | – | – | – | – | – |
| 2018–2019 | KalPa | SM-liiga | 47 | 11 | 23 | 34 | 18 | – | – | – | – | – |
| 2019–2020 | Linköping HC | SHL | 50 | 6 | 21 | 27 | 22 | – | – | – | – | – |
| 2020–2021 | Linköping HC | SHL | 52 | 11 | 12 | 23 | 26 | – | – | – | – | – |
| 2021–2022 | KalPa | SM-liiga | 51 | 12 | 26 | 38 | 36 | – | – | – | – | – |
| 2022–2023 | KalPa | SM-liiga | 57 | 16 | 34 | 50 | 26 | 6 | 0 | 2 | 2 | 2 |
| 11 kautta | yhteensä | SM-liiga | 475 | 89 | 193 | 282 | 238 | 57 | 6 | 10 | 16 | 22 |
| 2 kautta | yhteensä | SHL | 102 | 17 | 33 | 50 | 48 | – | – | – | – | – |
| 1 kausi | yhteensä | KHL | 46 | 4 | 7 | 11 | 32 | – | – | – | – | – |

Lähteet
-------

* Jaakko Rissanen The Internet Hockey Databasessa (englanniksi)
* Jaakko Rissanen Eurohockey-sivustolla (englanniksi)
* Jaakko Rissanen *Elite Prospects*. Everysport Media Group AB.  (englanniksi)

### Viitteet

1. 1 2  Jaakko Rissanen palaa KalPa-paitaan viiden vuoden sopimuksella *kalpa.fi*.  6.4.2018. KalPa Hockey Oy. Viitattu 6.4.2018.
2. 1 2 3 4 5 6  Jaakko Rissanen *Elite Prospects*. Everysport Media Group AB.  (englanniksi)
3. ↑  Jaakko Rissanen *Jatkoaika.com*. Jatkoaika r.y. Viitattu 6.11.2017.
4. ↑  Elite Prospects - U18 I-divisioona Stats 2006-2007 *eliteprospects.com*. Everysport Media Group AB. Viitattu 20.3.2019. (englanniksi)
5. ↑  Elite Prospects - U20 SM-sarja Stats 2008-2009 *eliteprospects.com*. Everysport Media Group AB. Viitattu 20.3.2019. (englanniksi)
6. ↑  Elite Prospects - U20 SM-sarja Stats 2009-2010 *eliteprospects.com*. Everysport Media Group AB. Viitattu 20.3.2019. (englanniksi)
7. ↑  Salmela, Kari: Pelicansin taistelu toi kaksi pistettä Kuopiosta *yle.fi*.  31.10.2009. KUOPIO:  Yleisradio Oy. Viitattu 9.3.2021.
8. ↑  Tilastot - Liiga *liiga.fi*.  31.10.2009. Jääkiekon SM-liiga Oy. Viitattu 6.9.2012.
9. ↑  Heino, Mika: Lukko-luotsi: Petruzalekin loukkaantuminen kulminaatiopiste *yle.fi*.  29.12.2009. RAUMA:  Yleisradio Oy. Viitattu 9.3.2021.
10. ↑  Rasi ja Rissanen pässipaitaan *Jatkoaika.com*.  19.2.2010. Jatkoaika r.y. Viitattu 6.9.2012.
11. ↑  Koljonen, Juha; Tolonen, Timo: KalPan pelaaja-arviot 2010–2011 *Jatkoaika.com*.  28.4.2011. Jatkoaika r.y. Viitattu 6.9.2012.
12. ↑  KalPalle jatkosopimuksia – Laakkosen sopimus purettu *Jatkoaika.com*.  12.4.2011. Jatkoaika r.y. Viitattu 6.9.2012.
13. ↑  Koponen palaa pikavisiitille SaPKoon *Jatkoaika.com*.  3.11.2011. Jatkoaika r.y. Viitattu 6.9.2012.
14. ↑  SaiPa poimi sopimuksenalaisen Rissasen *Jatkoaika.com*.  5.9.2012. Jatkoaika r.y. Viitattu 6.9.2012.
15. ↑  Elite Prospects - SaiPa *eliteprospects.com*. Everysport Media Group AB. Viitattu 20.3.2019. (englanniksi)
16. ↑  KalPa kerää kasvattejaan kokoon *Jatkoaika.com*.  24.4.2014. Jatkoaika r.y. Viitattu 31.3.2015.
17. ↑  Elite Prospects - KalPa *eliteprospects.com*. Everysport Media Group AB. Viitattu 20.3.2019. (englanniksi)
18. ↑  KalPan kapteenistossa jatkajia ja yllättävä nimi *Jatkoaika.com*.  19.8.2015. Jatkoaika r.y. Viitattu 21.8.2015.
19. ↑  Ahlgren, Sanna: Rissasen paluu kaukaloon: "Lätty-Keränen heitti mulle tyhjiin takatolpalle" *Jatkoaika.com*.  12.11.2015. Jatkoaika r.y. Viitattu 16.3.2016.
20. ↑  Jaakko Rissanen jatkosopimukseen KalPan kanssa *Jatkoaika.com*.  27.11.2015. Jatkoaika r.y. Viitattu 27.11.2015.
21. ↑  Elite Prospects - Liiga Stats 2016-2017 *eliteprospects.com*. Everysport Media Group AB. Viitattu 20.3.2019. (englanniksi)
22. ↑  Elite Prospects - KalPa *eliteprospects.com*. Everysport Media Group AB. Viitattu 20.3.2019. (englanniksi)
23. ↑  KalPan tehokaksikko siirtyy KHL-seura Vitjaziin *yle.fi*.  3.5.2017. Yleisradio Oy. Viitattu 3.5.2017.
24. ↑  Huttunen, Sasha: KHL:ssä harvinainen vaihtokauppa - kaksi suomalaispelaajaa siirtyy eri suuntiin *iltalehti.fi*.  6.11.2017. Alma Media Suomi Oy. Viitattu 16.2.2023.
25. ↑  Seppä, Lassi; Gummerus, Jaakko: Tähtipelaaja palaa KalPaan viisivuotisella sopimuksella – Suurlupaukset jatkamassa Kuopiossa *Jatkoaika.com*.  6.4.2018. Jatkoaika r.y. Viitattu 6.4.2018.
26. ↑  KalPan kapteenisto on valittu - Tommi Jokinen jatkaa kapteenina *kalpa.fi*.  10.8.2018. KalPa Hockey Oy. Viitattu 10.8.2018.
27. ↑  Kalpa - HPK, 19.1.2019 *liiga.fi*.  19.1.2019. Jääkiekon SM-liiga Oy. Viitattu 21.1.2019.
28. ↑  Elite Prospects - KalPa *eliteprospects.com*. Everysport Media Group AB. Viitattu 20.3.2019. (englanniksi)
29. ↑  Elite Prospects - Spengler Cup Stats 2018-2019 *eliteprospects.com*. Everysport Media Group AB. Viitattu 20.3.2019. (englanniksi)
30. ↑  Lehtisaari, Matti: KalPa historialliseen turnausvoittoon – Kanada taipui jännitysnäytelmässä *yle.fi*.  31.12.2018. Yleisradio Oy. Viitattu 10.8.2018.
31. ↑  KalPan tehohyökkääjä Rissanen siirtyy Ruotsin pääsarjaan *yle.fi*.  3.6.2019. Yleisradio Oy. Viitattu 3.6.2019.
32. ↑  Elite Prospects - Linköping HC *eliteprospects.com*. Everysport Media Group AB. Viitattu 9.3.2021. (englanniksi)
33. ↑  Pettersson, Gustaf: Jaakko Rissanen stannar i LHC *lhc.eu*.  18.3.2020. Linköping Hockey Club AB. Viitattu 27.7.2020. (ruotsiksi)
34. ↑  Silventoinen, Juho: Rissaselle vuoden jatkopesti SHL:n Linköpingiin *Jatkoaika.com*.  17.3.2020. Jatkoaika r.y. Viitattu 16.2.2023.
35. ↑  Elite Prospects - Linköping HC *eliteprospects.com*. Everysport Media Group AB. Viitattu 19.4.2022. (englanniksi)
36. ↑  Seppä, Lassi: Jaakko Rissanen ja Kasper Puutio KalPaan ensi kaudeksi *Jatkoaika.com*.  3.5.2021. Jatkoaika r.y. Viitattu 19.4.2022.
37. ↑  Elite Prospects - KalPa *eliteprospects.com*. Everysport Media Group AB. Viitattu 19.4.2022. (englanniksi)
38. ↑  Elite Prospects - Liiga Stats 2022-2023 *eliteprospects.com*. Everysport Media Group AB. Viitattu 27.5.2023. (englanniksi)
39. ↑  Elite Prospects - KalPa *eliteprospects.com*. Everysport Media Group AB. Viitattu 27.5.2023. (englanniksi)
40. ↑  Seppä, Lassi: Huippukautta pelaava seuraikoni Jaakko Rissanen kaksivuotiseen jatkosopimukseen KalPan kanssa *Jatkoaika.com*.  16.2.2023. Jatkoaika r.y. Viitattu 16.2.2023.
41. ↑  Rasmus Rissanen *Elite Prospects*. Everysport Media Group AB.  (englanniksi)

KalPa – SM-liiga
2 Sissons |
3 Karlsson |
4 Heiskanen |
6 Westerlund |
8 Ruotsalainen |
9 Mäenpää |
11 Simontaival |
14 Lantta |
15 Koponen |
16 Okany |
17 Korhonen |
18 Gallet |
19 Kiiskinen (**C**) |
20 Klemetti |
21 Vallius |
22 Räsänen (**A**) |
23 Elorinne |
26 Mattila (**A**) |
28 Rissanen |
29 Muhonen |
32 Jatkola |
34 Immonen |
40 Lekkas |
42 K. Kapanen |
46 Sorvali |
55 Lappalainen (**A**) |
61 Pitkänen |
74 Tavernier |
90 Salmela |
91 O. Kapanen |
93 Kantner |
-- Pulkkanen |
-- Saarelainen  

Valmentajat Karjalainen – Tervonen – Hentunen – Kauhanen – Kaartinen – Sacklin